**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. június 13-ai** ülésére

Tárgy: Komáromi Vízitársulat munkaterve

**Tisztelt Képviselő-testület!**

Az önkormányzati tulajdonban lévő külterületi vízfolyások kezelését a Komáromi Vizitársulat végzi, akik a mellékelt levelükben ismertetik a 2025-ös évre tervezett munkáikat. Ezen munkálatok azok, melyeket minden évben fixen végezni szoktak.

A munkatervben szereplő munkák díja a tavalyihoz képest 10 %-kal nőtt.

Hántai vízelvezetési problémák egyeztetésekor a Dohány utca végére surrantó építése került szóba, melynek költségét nettó 190.000,- Ft-ban jelölték meg, mellyel a munkatervet javasoljuk kiegészíteni.

A munkálatok ezzel együtt összesen bruttó 1.287.377,- Ft-ba kerülnek.

A munkálatok fedezete a költségvetésben szereplő 2 millió forintos keret, melyet a településen található felszíni vízfolyások fenntartására különítettek el.

A munkatervvel le nem fedett összegből olyan munkákat szoktunk végeztetni, melyek év közben jelentkeztek, pl.: átereszek mosatása, árok mederlapozására. Az idei évben is javasoljuk a fennmaradó összeget az év folyamán jelentkező vízelvezetési problémák megoldására fordítani.

Kérem Tisztelt Képviselő-testületet, hogy a munkatervben található munkálatok elvégzését – kiegészítve a Dohány utca végi surrantó építéssel - támogassa a költségvetésben elkülönített 2 millió forintos keret terhére, továbbá támogassa a fennmaradó összeg erejéig a településen jelentkező további csapadékvíz elvezetési munkák elvégzését.

Kisbér, 2025. június 10.

Bondár Balázs s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

a Komáromi Vizitársulat 2025 évi munkatervét elfogadja azzal, hogy a Hánta, Dohány utca végi surrantó építésével nettó 190.000,- Ft. + áfa összegen kerüljön kiegészítésre.

a munkatervben szereplő munkálatok elvégzéséhez szükséges anyagi fedezetet a költségvetésben elkülönített 2 millió forintos keret terhére biztosítja.

a munkatervben szereplő munkák elvégzése után a 2 millió forintos keretből visszamaradó összeg terhére további csapadékvíz elvezetési problémák megoldását támogatja egyeztetve a Komáromi Vízitársulattal.

utasítja a Kisbéri Közös Önkormányzati Hivatalt a fentieket tartalmazó szerződés előkészítésére és felhatalmazza a város polgármesterét annak aláírására.

**Határidő:** azonnal

**Felelős:** Sinkovicz Zoltán polgármester

Dr. Pápai Tamás jegyző